

Norsk foren. for allmennmedisin

Norsk samfunnsmedisinsk forening

Norsk barnelegeforening

Leger i samfunnsmedisinsk arbeid

Norsk barne- og ungd.psyk.forening

|  |  |  |
| --- | --- | --- |
| Deres ref.: | Vår ref.: HSAK201900472 | Dato: 02-10-2019 |

**Miljø og helse i barnehager og skoler**Legeforeningen har mottatt høring fra Helse- og omsorgsdepartementet om forslag til ny forskrift om miljø og helse i barnehager, skoler og skolefritidsordninger. Forskriften vil erstatte gjeldende forskrift om miljørettet helsevern i barnehager og skoler mv. Denne høringen skal behandles av Fagstyret .

Helse- og omsorgsdepartementet skriver at den nye forskriften i stor grad bestå av en oppdatering og språklige justeringer i de materielle kravene i gjeldende forskrift om miljørettet helsevern i barnehager og skoler mv, og noen mindre endringer i de prosessuelle kravene for å få et mer helhetlig regelverk.

I høringsnotatet foreslås det blant annet:

* tydeligere krav til helsemessig tilfredsstillende drift mht. miljøfaktorer og til utforming av uteområder og lokaler og forebygging av skader, ulykker og alvorlige hendelser.
* at SFO og leksehjelpordninger inkluderes i forskriftens virkeområde.
* at godkjenningskravet erstattes av krav om oppstartsgodkjenning og vedlikeholdsplan,
* krav om internkontroll etter modell av i internkontrollbestemmelsen i ny kommunelov.
* krav om tilstrekkelig tid og ro til å spise.
* en tydeligere bestemmelse om kommunens oppfølging av henvendelser som bygger på folkehelselovens tilsynssystem, men som er bedre harmonisert med sektorregelverket.

Les mer på siden til Helse- og omsorgsdepartementet:

<https://www.regjeringen.no/no/dokumenter/horing-om-miljo-og-helse-i-barnehager-og-skoler/id2670278/?utm_source=www.regjeringen.no&utm_medium=epost&utm_campaign=nyhetsvarsel%2027.09.2019&utm_content=H%C3%B8yringar&expand=horingsnotater>

Dersom høringen virker relevant, bes det om at innspill sendes til Legeforeningen innen

**25. oktober 2019**. Det bes om at innspillene lastes opp direkte på Legeforeningens nettsider.

Høringen finnes på **Legeforeningen.no** under [**Legeforeningens politikk – Høringer**](https://beta.legeforeningen.no/hoeringer)

Med hilsen Den norske legeforening

Ingvild Bjørgo Berg, helsepolitisk rådgiver